**հիմնավորոՒՄ**

**ՀՀ ԿԱՌԱՎԱՐՈՒԹՅԱՆ «ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2022 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՎԵՐԱԲԱՇԽՈՒՄ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2021 ԹՎԱԿԱՆԻ ԴԵԿՏԵՄԲԵՐԻ 23-Ի N 2121-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ՈՒ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ»** **ՈՐՈՇՄԱՆ ԸՆԴՈՒՆՄԱՆ**

1. **Իրավական ակտի անհրաժեշտությունը (նպատակը).**

ՀՀ կառավարության «Հայաստանի Հանրապետության 2022 թվականի պետական բյուջեի մասին» Հայաստանի Հանրապետության օրենքում վերաբաշխում և Հայաստանի Հանրապետության կառավարության 2021 թվականի դեկտեմբերի 23-ի N 2121-Ն որոշման մեջ փոփոխություններ ու լրացումներ կատարելու մասին» որոշման նախագծի ընդունումը անհրաժեշտ է 2022 թվականի ՀՀ պետական բյուջեով նախատեսված 1049 «Ճանապարհային ցանցի բարելավում» ծրագրի «21001 Պետական նշանակության ավտոճանապարհների հիմնանորոգում» միջոցառման կատարումն ապահովելու նպատակով:

1. **Ընթացիկ իրավիճակը, խնդիրները և առաջարկվող կարգավորման բնույթը**

Նախագծի ընդունումը պայմանավորված է «Գնումների մասին» ՀՀ օրենքի 15-րդ հոդվածի 6-րդ մասի հիման վրա կնքված պայմանագրով նախատեսված՝ Հ-33, /Մ-3/ Ստեփանավան – Ագարակ – Յաղդան - /Հ-35/ հանրապետական նշանակության ավտոճանապարհի կմ0+000-կմ8+100 հատվածի (Ստեփանավան, Ագարակ) հիմնանորոգման աշխատանքներով` շինարարական աշխատանքների, տեխնիկական և հեղինակային հսկողության ծառայությունների ձեռքբերման համար ֆինանսական միջոցների նախատեսման համար, ինչպես նաև 2021-2022 թթ. փոխանցիկ Հ-46, /Մ-2/-Տաթև-Աղվանի-/Մ-2/(Սյունիք) հանրապետական նշանակության ավտոճանապարհի կմ37+500-կմ55+000 հատվածի (Աղվանի, Տանձավեր, Վերին Խոտանան, Շրվենանց) հիմնանորոգման և 2021թ-ից անավարտ Հ-45, /Մ-2/-Շաքի-Սիսան-Դաստակերտ-Ցողունի հանրապետական նշանակության ավտոճանապարհի կմ14+590-կմ25+900 հատվածի (Դաստակերտ, Տորունիք, Տոլորս) հիմնանորոգման աշխատանքները ավարտին հասցնելու անհրաժեշտությունից։

ՀՀ կառավարության 16.12.2021թ. թիվ 2094-Ն որոշմամբ թույլատրվեց Հայաստանի Հանրապետության տարածքային կառավարման և ենթակառուցվածքների նախարարությանը փոփոխություն կատարելու՝

1) «Սիսիանի ԲՈՒԱՏ» սահմանափակ պատասխանատվությամբ ընկերության հետ 2021 թվականի հուլիսի 29-ին կնքված թիվ ՏԿԵՆ-ՀԲՄԱՇՁԲ-2021/14Շ պայմանագրում՝ պայմանագրի 3.1.2-րդ կետի պահանջներին համապատասխան աշխատանքների չկատարված մասի համար սահմանելով նոր ժամկետ՝ 2022 թվականին աշխատանքների կատարման համար ֆինանսական միջոցներ նախատեսվելու դեպքում Կողմերի միջև կնքվող համաձայնագիրն ուժի մեջ մտնելու օրվանից հաշված 65 (վաթսունհինգ) օր, իսկ թիվ ՏԿԵՆ-ՀԲՄԱՇՁԲ-2021/14Շ պայմանագրի 6.2-րդ կետով նախատեսված տույժերը հաշվարկվում են 2021 թվականի դեկտեմբերի 1-ից մինչև սույն որոշումն ուժի մեջ մտնելու օրը և սույն ենթակետով նախատեսված համաձայնագիրն ուժի մեջ մտնելու օրվանից մինչև աշխատանքների արդյունքները պատվիրատուին հանձնելու օրը:

2) «Ոսմար» սահմանափակ պատասխանատվությամբ ընկերության և «Արարատ-Ճանշին» սահմանափակ պատասխանատվությամբ ընկերության կոնսորցիումի հետ 2021 թվականի հունիսի 15-ին կնքված թիվ ՏԿԵՆ-ՀՄԱԱՇՁԲ-2021/3Շ պայմանագրում՝ պայմանագրով նախատեսված աշխատանքների կատարման ժամկետը չկատարված աշխատանքների մասի համար սահմանելով՝ 2022 թվականին աշխատանքների կատարման համար ֆինանսական միջոցներ նախատեսվելու դեպքում Կողմերի միջև կնքվող համաձայնագիրն ուժի մեջ մտնելու օրվանից հաշված 65 (վաթսունհինգ) օր՝ չկիրառելով Հայաստանի Հանրապետության կառավարության 2017 թվականի մայիսի 4-ի N 526-Ն որոշման N 1 հավելվածի 56-րդ կետի 4-րդ ենթակետի պահանջը։

Հարկ ենք համարում նշել, որ 07.07.2022թ. կնքված թիվ ՏԿԵՆ-ՀԲՄԱՇՁԲ-2022/2Շ-1 պայմանագրով նախատեսված՝ Հ-33, /Մ-3/ Ստեփանավան – Ագարակ – Յաղդան - /Հ-35/ հանրապետական նշանակության ավտոճանապարհի կմ0+000-կմ8+100 հատվածի (Ստեփանավան, Ագարակ) հիմնանորոգման աշխատանքներից կմ0+000 – կմ6+040 հատվածի հիմնանորոգման աշխատանքները նախատեսվում է իրականացնել 2022թ-ին, իսկ կմ6+040 – կմ8+100 հատվածինը՝ 2023թ-ին (ֆինանսական միջոցներ նախատեսվելու դեպքում), հետևաբար նախագծով նշված գումարը նախատեսված է 2022թ. իրականացվելիք շինարարական աշխատանքների, տեխնիկական և հեղինակային հսկողության ծառայությունների համար:

Միաժամանակ տեղեկացվում է, որ «Շանթ-Սերյան» ՍՊԸ-ի հետ 2021 թվականի հուլիսի 30-ին կնքված թիվ ՏԿԵՆ-ՀԲՄԱՇՁԲ-2021/16Շ պայմանագրում Մարտունի քաղաքի Սայաթ Նովա փողոցի (Մ-10-ի շրջանց) ավտոճանապարհի հիմնանորոգման աշխատանքները իրականացվելու են համաձայն ժամանակացույցի (3-րդ և 4-րդ եռամսյակներում), սակայն նկատի ունենալով այն, որ «Շանթ-Սերյան» ՍՊԸ-ի հետ մեկ այլ պայմանագրում (2021 թվականի հուլիսի 15-ին կնքված թիվ ՏԿԵՆ-ՀԲՄԱՇՁԲ-2021/7Շ) ՝ Մ-11, Մարտունի - Վարդենիս - ԼՂՀ սահման միջպետական նշանակության ավտոճանապարհի կմ0+000-կմ5+900 հատվածի հիմնանորոգման աշխատանքները իրականացվել են առաջընթացիկ տեմպերով և արդեն իսկ ավարտական փուլում են, ուստի նախագծով առաջարկվում է Մարտունի քաղաքի Սայաթ Նովա փողոցի (Մ-10-ի շրջանց) ավտոճանապարհի հիմնանորոգման համար 3-րդ եռամսյակի գումարից 170,000,000 ՀՀ դրամը ուղղել Մ-11, Մարտունի - Վարդենիս - ԼՂՀ սահման միջպետական նշանակության ավտոճանապարհի կմ0+000-կմ5+900 հատվածի հիմնանորոգման ֆինանսավորմանը։

Միաժամանակ նախագծով նախատեսվում է փոփոխություն կատարել ՀՀ կառավարության 2022 թվականի հունիսի 2-ի թիվ 812-Ն որոշման 1-ին և 3-րդ հավելվածներում և «Ճանապարհ» սահմանափակ պատասխանատվությամբ ընկերության հետ 02.05.2022թ. կնքված ՃԴ-ԲՄԱՇՁԲ-2021/2Շ-2 պայմանագրով նախատեսված՝ Հ-5, /Հ-6/-Նոր Գեղի-Արգել-Արզական-Հրազդան հանրապետական նշանակության ավտոճանապարհի կմ0+000 - կմ10+000 հատվածի համար նախատեսված գումարից 653,922 ՀՀ դրամը նվազեցնել և այն ավելացնել Հ-2, /Հ-1/ Աբովյան- Արզնի-/Հ-6/ (Նոր Գեղի) հանրապետական նշանակության ավտոճանապարհի կմ0+000-կմ1+400 հատվածի համար նախատեսված գումարին:

Ընդհանուր առմամբ նախագծով նախատեսվում է հիմնանորոգել 14.4կմ /կիլոմետր/ ընդհանուր երկարությամբ հանրապետական նշանակության ավտոճանապարհներ, որոնց իրականացման համար նախագծով նախատեսվում է ՀՀ տարածքային կառավարման և ենթակառուցվածքների նախարարությանը հատկացնել 2,734,122,694 ՀՀ դրամ, որից շինարարական աշխատանքների իրականացման համար՝ 2,689,596,102 ՀՀ դրամ, տեխնիկական հսկողության համար՝ 25,306,159 ՀՀ դրամ, հեղինակային հսկողության համար՝ 19,220,433 ՀՀ դրամ:

Նախագծով առաջարկվում է 2022 թվականի ՀՀ պետական բյուջեով նախատեսված 1049 «Ճանապարհային ցանցի բարելավում» ծրագրի «21001 Պետական նշանակության ավտոճանապարհների հիմնանորոգում» միջոցառման համար ՀՀ Կառավարության ներքո հաստատված միջոցներից 438,972.7 հազ. դրամ և «21012 Եվրասիական զարգացման բանկի աջակցությամբ իրականացվող Հյուսիս-հարավ միջանցքի զարգացման ծրագիր» միջոցառուման հաստատված համաֆինանսավորման գումրներից 2,295,150.1 հազ. դրամ հատկացնել ՀՀ տարածքային կառավարման և ենթակառուցվածքների նախարարությանը 1049 «Ճանապարհային ցանցի բարելավում» ծրագրի 21001 «Պետական նշանակության ավտոճանապարհների հիմնանորոգում» միջոցառման կատարումն ապահովվելու նպատակով:

**3.Ակնկալվող արդյունքը**

Պետական նշանակության ավտոճանապարհների հիմնանորոգման գործընթացի ապահովում:

**4.Նախագծի մշակման գործընթացում ներգրավված ինստիտուտները և անձիք**

Նախագիծը մշակվել է ՀՀ տարածքային կառավարման և ենթակառուցվածքների նախարարության և «Ճանապարհային դեպարտամենտ» հիմնադրամի կողմից:

**5. Տեղեկատվություն լրացուցիչ ֆինանսական միջոցների անհրաժեշտության և պետական բյուջեի եկամուտներում և ծախսերում սպասվելիք փոփոխությունների մասին.**

Որոշման նախագծի ընդունմամբ Հայաստանի Հանրապետության պետական բյուջեի եկամուտների ու ծախսերի էական փոփոխություն չի առաջացնում:

**6. Նախագծի ընդունման առնչությամբ ընդունվելիք այլ իրավական ակտերի նախագծերը կամ դրանց ընդունման անհրաժեշտության բացակայության մասին**

Որոշման նախագծի ընդունմամբ այլ իրավական ակտերում փոփոխություններ և/կամ լրացումներ կատարելու անհրաժեշտություն չկա:

**7. Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ**

Որոշման նախագիծը բխում է «Հայաստանի վերափոխման ռազմավարություն 2050», «Կառավարության 2021-2026թթ. ծրագիր» /կետ 3.2, 3-րդ պարբերության 1-ին ենթակետ/ ռազմավարական փաստաթղթերի դրույթներից:

Մասնավորապես, միջպետական, հանրապետական և տեղական նշանակության ավտոմոբիլային ճանապարհների ցանցի նորոգում, հիմնանորոգում և որակի շարունակական բարձրացում, որոնց շնորհիվ տարեկան կունենանք շուրջ 500 կմ վերանորոգված ճանապարհ։